۱۱۸۳-جۆ ایلده٬ شووالیه‌لر قالاسی ساواشیندان سوْنرا٬ خاچلی‌لارلا مۆسلمانلار ۴ ایللیک باریش آنلاشماسی ایمضالادیلار. ۱۱۸۷-جی ایلین اوّللرینده٬ خاچلیلار باریش آنلاشماسینی سایمادان صلاح‌الدّینین باجی‌سی دا اوْندا تاپیلان بیر کروانا هۆجوم ائده‌رک بۆتون عسگرلری اؤلدوروب آرواد-اۇشاقلاری اسیر تۇتدولار. صلاح‌الدین ائلچی‌لرینی خاچلیلارا گؤندره‌رک اؤلنلرین قان‌پۇلوسو و اسیرلرین آزاد اوْلماسینی ایسته‌دی؛ بۇ ایستگین رد اوْلونماسییلا صلاح‌الدین جهادا گیردی. ۱۱۸۷-جی ایلین ۱ جولای تاریخینده ایوبی اوْردوسو طبریه شهرینی تۇتوب اوْرادا یئرلشن خاچلی قالاسینی مۆحاصیره ائتدی. بئله‌جه خاچلی اوْردوسو طبریه قالاسینی قۇرتارماق اۆچون بیت‌المقدس‌دن یوْلا دۆشدو.